बम विस्फोट वाली अधिकांश घटनाओं में भले ही यह बता पाना कठिन हो कि उन्हें किसने करवाया किन्तु उड़ीसा व कर्नाटक में तो बजरंग दल द्वारा ईसाईयों की जान व माल पर हो रहे हमले सर्वविदित हैं। एक तरफ हिंदू धर्म को सबसे सहिष्णु बताने वाले बदले की भावना से प्रेरित हिंसा पर उतारू हिन्दुत्ववादी संगठन के कार्यकर्त्ता हैं तो दूसरी तरफ वह ईसाई समुदाय जिसके ग्राहम स्टेन्स को उसके दो बच्चों के साथ जीप में बंद कर जलाकर मार देने वाले बजरंग दल के कार्यकर्त्ता दारा सिंह को ग्राहम स्टेन्स की पत्नी ने माफ़ कर दिया था । हिंदू धर्म पर कालिख पोतने वाले बजरंग दल को रोकने के लिए राज्य व केन्द्र सरकार कुछ भी नहीं कर रही, बम विस्फोट की घटनाओं की जिम्मेदारी लेने वाली जो ईमेल आई है उनमें बाबरी मस्जिद ढहे जाने तथा २००२ के गुजरात नरसंहार का बदला लेने की बातें कही गई हैं। बम विस्फोट के लिए चाहे जो भी जिम्मेदार हो यह तय है कि यदि बाबरी मस्जिद न गिरी होती तथा गुजरात में मुसलमानों के साथ अत्याचार न हुआ होता तो आज देश के सामने आतंकवाद का दैत्य इतने भयावह तरीके से मुँह बाए न खड़ा होता। अतः देश में आतंकवाद को खड़ा करना के लिए हिन्दुत्ववादी संगठन ही जिम्मेदार हैं।